Document ID: /roh_data/filtered/fineweb-2-filterrobots_roh.jsonl.gz/26185

A Neves vegn rinfatschà d'avair profità d'in sistem corrupt en il concern d'energia statal Furnas e d'avair prendì encunter daners da corrupziun. Il cas stat en connex cun il bler pli grond scandal dal concern dad ieli statal Petrobras. Neves refusa las renfatschas. Il senatur n'haja fatg nagut fauss e las renfatschas sa basian sin famas. I na dettia nagins mussaments per irregularitads, ha communitgà il biro da Neves.
Il 2014 aveva Neves pers stgarsamain l'elecziun dal presidi cunter Dilma Rousseff. A lezza smanatscha da stuair sa retrair pervi da suspect da corrupziun.
RR novitads 06:00